สวัสดีค่ะ มือเริ่มลอกตั้งแต่เด็กจนโตมามันค่อยๆด้าน และก็แตก แต่ไม่มีอาการเจ็บแสบคล้าย เหมือนเวลาที่เท้าด้านค่ะ พอขัดออกมันก็ด้านขึ้นมาเหมือนเดิม เหมือนจะเป็นโรคทางกรรมพันธ์ุ ทำให้มีปัญหาเรื่องลายนิ้วมือ พอจะมีทางรักษาให้หายขาดมั้ยคะ
สวัสดีค่ะ อาการมือลอกตั้งแต่เด็ก ค่อยๆด้านและแตกออก แสบนั้น อาจจะเกิดจาก1.ผื่นแพ้จากการระคายหรือแพ้สัมผัส จากสารกันเสีย น้ำหอมในผลิตภัณฑ์ที่ใช้เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก แต่ที่พบบ่อยกว่าคือการระคายเช่นการล้างมือบ่อยๆ2.ผื่นแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มถูกแมลงกัด มักคันมาก เป็นตุ่มนูนแดงการดูแลตัวเองเบื้องต้น พยายามไม่ไปแกะเกาบริเวณที่คัน ถ้าคันมากให้กินยาแก้คันหรือทาครีมให้ความชุ่มชื้นเพื่อบรรเทาอาการ ความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรงควรไปพบแพทย์ถ้าอาการขุยลอกเป็นมากขึ้น ลุกลาม หรือถึงเป็นไม่มาก แต่เรื้อรังไม่มีช่วงที่หายไป เพื่อตรวจประเมินว่าเป็นภาวะใด และเข้ารับการรักษาอย่างเหมาะสม หรือการใช้ยาแก้อักเสบหรือยาลดขุยทาเฉพาะที่ก็สามารถทำได้ภายใต้การดูแลของแพทย์ค่ะ